
Datum:   15.  september  2026

PRAVILNIK      ZA      PRIREDITEV
GLAS MLADIH      2026


· Organizator in soorganizator ter potek prireditve


· Namen in poslanstvo prireditve ter pravila sodelovanja


· Kategorije za mlade glasbenike


· Strokovna komisija


· Avdicije - izbor finalistov


· Merila ocenjevanja strokovne komisije

· Način ocenjevanja na finalnem večeru


· Določitev zmagovalcev


· Nagrade

· Splošno



[image: ]



I.   UVOD 

1. člen 
Razvojno informacijski center Bela krajina s tem pravilnikom opredeljuje: 
· organizatorja ter potek prireditve,
· namen in poslanstvo prireditve,
· pravila sodelovanja,
· kategorije za mlade glasbenike,
· strokovno komisijo,
· avdicije – izbor finalistov,
· merila ocenjevanja strokovne komisije,
· način ocenjevanja in določitev zmagovalcev,
· nagrade,
· splošno.

II.   ORGANIZATOR   IN    POTEK   PRIREDITVE 

2. člen 
Glas mladih je projekt Razvojno informacijskega centra Bela krajina (v nadaljnjem besedilu organizator), ki je organiziran vsako leto v novembru. Gre za glasbeni festival z 48–letno tradicijo. Namenjen je mladim, še neuveljavljenim glasbenikom.

Javne avdicije v živo pred strokovno komisijo in zainteresiranim občinstvom bodo v nedeljo, 18. oktobra 2026, predvidoma med 9.30 in 18.00 v Kulturnem domu Črnomelj. Na avdicijah se bodo predstavili: 
· osnovnošolci (od 10. do 15. leta starosti);
· pevci, dueti in kantavtorji (od 15. do 30. leta starosti); 
· glasbene skupine (povprečna starost članov med 15 in 30 let). 
Osnovnošolci se lahko predstavijo z že objavljenimi skladbami ali z avtorskimi skladbami. Dueti in kantavtorji ter glasbene skupine pa lahko sodelujejo zgolj z avtorskimi skladbami.

Finalni večer festivala Glas mladih bo v soboto, 21. novembra 2026, ob 19.00 v Kulturnem domu Črnomelj. 

III.   NAMEN   IN   POSLANSTVO   PRIREDITVE   TER   PRAVILA   SODELOVANJA

3. člen 
Glas mladih je prireditev, kjer se pevci, dueti in kantavtorji ter glasbene skupine predstavijo s svojo lastno (avtorsko) skladbo. Avtor skladbe je lahko tudi tretja oseba, ki ne nastopa, a mora biti mlajša od 35 let. V kategoriji osnovnošolcev se lahko mladi glasbeniki prav tako predstavijo z avtorsko skladbo, dovoljena pa je tudi predstavitev s katerokoli (že objavljeno) skladbo.

4. člen 
Namen prireditve je, da spodbuja glasbeno ustvarjalnost mladih in daje možnost predstavitve širšemu občinstvu.

5. člen 
Prireditev spodbuja ustvarjanje v maternem jeziku. Skladbe v maternem jeziku nastopajočega oz. nastopajočih bodo imele v primeru enakega števila točk prednost pred skladbami v tujih jezikih. Če bosta dva izvajalca na avdiciji od članov strokovne komisije prejela enako število točk, bo v prednosti izvajalec, ki bo pel v maternem jeziku.

6. člen 
Dovoljene so vse glasbene zvrsti razen narodno-zabavne. 




IV.   KATEGORIJE   ZA   MLADE   GLASBENIKE

7. člen 
Mladi glasbeniki lahko na Glasu mladih 2026 sodelujejo v treh (3) kategorijah: 
1. kategorija »Osnovnošolski Glas mladih« je namenjena glasbenikom od 10. do 15. leta starosti;
2. kategorija »Avtorski Glas mladih« je namenjena glasbenikom med 15. in 30. letom starosti. V tej kategoriji osnovnošolci ne morejo sodelovati;
3. kategorija »Bendovski Glas mladih« je namenjena glasbenim skupinam, katerih povprečna starost članov je 
med 15 in 30 let. Posamezni člani glasbene skupine so lahko starejši od 30 let ali mlajši od 15 let, a mora biti povprečna starost vseh članov med 15 in 30 let starosti.

8. člen 
V 1. kategoriji se lahko osnovnošolci na avdicijah predstavijo z lastno – avtorsko skladbo ali s katerokoli (že objavljeno) skladbo. V tej kategoriji je dovoljena kakršnakoli glasbena spremljava v živo in spremljevalni vokali v živo. Glasbeniki lahko tudi pojejo na matrico.
V 2. kategoriji se lahko glasbeniki (pevci, dueti in kantavtorji) na avdicijah predstavijo z lastno – avtorsko skladbo. Avtor je lahko tudi tretja oseba (ne nastopa na odru), a mora biti mlajša od 35 let. V tej kategoriji je dovoljenja kakršnakoli glasbena spremljava v živo in spremljevalni vokali v živo. Glasbeniki lahko tudi pojejo na matrico, ki pa mora biti avtorsko ustvarjena.
V 3. kategoriji se glasbene skupine na avdicijah predstavijo s svojimi avtorskimi skladbami. Avtor je lahko tudi tretja oseba (ne nastopa na odru in ni član skupine), a mora biti mlajša od 35 let. Vsaka glasbena skupina bo na avdiciji odigrala dve avtorski skladbi. 

V.   STROKOVNA   KOMISIJA 

9. člen 
Strokovna komisija za izbor prijavljenih skladb na finalno prireditev se pri ocenjevanju opira na merila, ki so navedena pod poglavjem Merila ocenjevanja strokovne komisije. 

10. člen 
Člane tričlanske strokovne komisije, ki bodo mlade glasbenike ocenjevali na avdicijah in finalnem večeru, bomo predstavili do konca septembra 2026 na socialnih omrežjih Kulturnega doma Črnomelj.

11. člen 
Član strokovne komisije ne sme biti glasbeni učitelj katerega od nastopajočih na Glasu mladih ali kakorkoli sorodstveno povezan z nastopajočimi.

VI.   AVDICIJE - IZBOR   FINALISTOV ,  E-PRIJAVNICA    IN    ROK   PRIJAVE

12. člen 
Izbor glasbenikov na finalno prireditev festivala Glas mladih bo strokovna komisija opravila na podlagi javnih avdicij, ki bodo v nedeljo, 18. 10. 2026, predvidoma med 9.30 in 18.00 v Kulturnem domu Črnomelj. 

Mladi glasbeniki se lahko na avdicije prijavijo preko elektronske prijavnice: 
https://zik-crnomelj.eu/mkkm/prijavnica-gm.html

Rok za prijavo je do vključno 14. 10. 2026.

13. člen 
Prijavljeni glasbeniki se bodo na avdicijah predstavili strokovni komisiji po vnaprej določenem vrstnem redu. Predvidoma pa bodo avdicije potekale po naslednjem urniku: 9.30 do 11.00 (Osnovnošolski Glas mladih), 
11.00 – 12.30 (Avtorski Glas mladih) in 14.00 – 18.00 (Bendovski Glas mladih).

14. člen 
Za glasbeno spremljavo (glasbeniki, ki igrajo v živo, ali nosilec zvoka) na avdiciji poskrbi vsak nastopajoči sam. Organizator bo na avdiciji poskrbel za kakovostno ozvočenje (mikrofoni, monitorji, kitarski in basovski ojačevalci, bobni itd.).

15. člen 
Člani strokovne komisije bodo pri mladih glasbenikih na avdiciji s točkami od 1 do 10 (1 je najslabša ocena, 10 je najboljša ocena) ocenjevali po merilih, ki so navedena pod poglavjem Merila ocenjevanja strokovne komisije. Po končanih avdicijah se bodo točke vseh članov komisije seštele. Na podlagi seštetih točk bo strokovna komisija izbrala najboljše glasbenike, ki se bodo predstavili na finalnem večeru.

16.  člen 
Po končanih avdicijah bo organizator v roku največ treh delovnih dni obvestil nastopajoče o izboru strokovne komisije.

VII.   MERILA   OCENJEVANJA   STROKOVNE   KOMISIJE

17. člen 
Strokovna komisija bo pri Osnovnošolskem Glasu mladih (1. kategorija) na avdicijah ocenjevala:
· interpretacijo, 
· intonacijo/prepričljivost, 
· odrski nastop/pojavnost,
· originalnost/avtorski pristop.

Strokovna komisija bo pri Avtorskem Glasu mladih (2. kategorija) na avdicijah ocenjevala:
· interpretacijo, 
· intonacijo/prepričljivost, 
· odrski nastop/pojavnost,
· originalnost/avtorski pristop.

Strokovna komisija bo pri Bendovskem Glasu mladih (3. kategorija) na avdicijah ocenjevala: 
· originalnost glasbe in besedila, 
· uigranost/prepričljivost, 
· odrski nastop/pojavnost. 

VIII.     NAČIN     OCENJEVANJA     NA     FINALNEM     VEČERU

18.  člen
Skladbe bosta na finalnem večeru festivala Glas mladih 2026 ocenjevala: 
· strokovna komisija in 
· občinstvo. 

OCENJEVANJE STROKOVNE KOMISIJE

19. člen 
Vsak član strokovne komisije bo na finalu Glasa mladih takoj po poslušanju skladbe in ogledu izvedbe le-to ovrednotil po merilih, ki so našteta v prejšnjem poglavju. Vsako izmed meril se ocenjuje s točkami od 1-10 (10 pomeni največ točk). Točke vseh kriterijev se bodo na koncu seštele. 

20. člen 
Točke vseh članov komisije se bodo za vsako kategorijo posebej seštele v skupen zbir. Skladbe se bodo razporedile po številu doseženih točk od prvega do zadnjega mesta.




OCENJEVANJE    OBČINSTVA 
21. člen
Občinstvo  bo   lahko  glasovalo  preko  spletnega  glasovanja  in  v živo.

Spletno glasovanje: Finalisti bodo izvedbo svoje glasbene točke posneli na vajah in posnetek poslali organizatorju. Organizator bo nekaj dni pred finalno prireditvijo na YouTubu objavil finalne skladbe in odprl spletno glasovanje. 
Le-to bo omogočalo glasovanje občinstva za najboljše v posameznih kategorijah Glasa mladih 2026.

Glasovanje v živo: Vsak obiskovalec finalnega večera festivala Glas mladih bo ob vstopu v dvorano prejel unikatno QR kodo. Obiskovalec bo lahko glasoval tako, da bo s pametnim telefonom poskeniral kodo in tam glasoval v vsaki od treh kategorij– izbral bo lahko samo enega v posamezni kategoriji.

IX.     DOLOČITEV      ZMAGOVALCEV 
22. člen 
Pri določitvi končnega vrstnega reda v posamezni kategoriji Glasa mladih se bodo seštele točke strokovne komisije in glasovi občinstva, pri čemer se bodo točke strokovne komisije upoštevale v višini 60 %, glasovi občinstva pa v višini 40 % (10 % bodo veljali glasovi spletnega glasovanja, 30 % pa glasovi občinstva v živo). 

23. člen 
Zmagovalec v posamezni kategoriji bo izvajalec, ki bo ob upoštevanju določil prejšnjega člena prejel največ točk.
 
                                                               			24. člen
V primeru, da bosta imela dva ali več izvajalcev enako število točk, bo višje uvrščen tisti, ki bo prejel več točk strokovne komisije. Če po razvrstitvi iz prejšnjega odstavka ne bo prišlo do razlike v točkovanju, bo višje uvrščen tisti, ki bo večkrat prejel višjo oceno posameznih članov strokovne komisije.

X.    NAGRADE 
25. člen 
Vsak sodelujoči na Glasu mladih 2026 bo dobil priznanje za sodelovanje. 
Zmagovalec v vsaki od treh kategorij bo prejel kresničko, simbol festivala Glas mladih. Organizator bo najboljšim podelil bogate glasbene nagrade kot npr.: snemalni dan v studiju, snemanje skladbe, nastop na glasbenem festivalu ipd. Nagrade, ki jih v posamezni kategoriji prejmejo najboljši, bomo objavili v oktobru 2026 na socialnih omrežjih Kulturnega doma Črnomelj.


XI.     SPLOŠNO
26. člen 
· Sodelujoči z izpolnjeno in poslano elektronsko prijavnico potrjujejo, da so seznanjeni s pravilnikom Glasa mladih 2026 in ga v celoti sprejemajo.
· Vsi osebni podatki, ki jih sodelujoči navajajo na prijavnici, bodo s strani prireditelja varovani v skladu s splošno uredbo o varstvu osebnih podatkov - GDRP.
· Sodelujoči na avdicijah festivala Glas mladih 2026 dovoljujejo fotografiranje in snemanje njihovega nastopa ter dovoljujejo organizatorju, da uporabi pridobljen avdio-vizualni material za naslednje namene: televizijska in kino distribucija, DVD, distribucija preko svetovnega spleta, objave v tiskovinah in drugih publikacijah, objava v oglasnih materialih. Dovoljenje je nepreklicno ter časovno in teritorialno neomejeno. Organizator se zavezuje, da bo posnet avdio-vizualni material uporabljal izključno za predstavitev festivala Glas mladih in ne bo na negativen in žaljiv način posegal v privatno življenje nastopajočih ter s tem zlorabil njihovega dobrega imena.
· Glasbeniki in glasbene skupine v kategoriji pevci, dueti in kantavtorji ter glasbene skupine s prijavo zagotavljajo, da so resnični avtorji skladb, s katerimi se bodo predstavili na Glasu mladih 2026 oz. so izvajalci skladb tretje osebe, ki je mlajša od 35 let starosti. Organizator ne prevzema nobene pravne odgovornosti za kršenje avtorskih pravic s strani nastopajočih na Glasu mladih 2026.
· Zmagovalci v posameznih kategorijah festivala Glas mladih 2026 se zavezujejo, da bodo kot gostje nastopili na Glasu mladih leta 2027.


XII.   KONČNA    DOLOČBA 
27.   člen 

Pravilnik stopi v veljavo s 15. septembrom 2026. 




Tadej Fink,
koordinator in organizator kulturnih programov
Razvojno informacijski center Bela krajina

